岳珂
寄乔益公
峨峨杰阁凌西清，高排云汉垂日星。
千年福地开殊庭，绛节中一朝百灵。
属车小儒风埃底，岁一周星陪豹尾。
有眼示识奎壁寒，有脚未踏仙晨班。
忽传天上凤衔诏，碧篆五云争焜燿。
洞深紫府掣金铺，初日丹霞两相照。
劫尘超出乘刚风，帝恩广大天九重。
封词寄与小心风，额塌沙土输愚忠。
今春转粟折冲府，赤手亲曾哺饥虎。
十三万兵犹未补，秋来无地无冬防。
颇闻宿师无见粮，要是倖安那可常。
门生感恩感刻骨，本末亲尝究根窟。
于今况是香火閒，讵敢搀越说侵官。
四陲奏稿卷十二，中有医方方有意。
刍荛思报无已时，原轸萧墙儆先备。